สังคมข่าวหุ้น
ดัชนีตลาดหุ้นไทยวานนี้ (14 ก.พ. 2566) ปิดที่ระดับ 1,652.76 จุด ลดลง -12.13 จุด (-0.73%) มูลค่าการซื้อขาย 70,518.69 ล้านบาท
ดัชนีตลาดหุ้นไทยวานนี้ (14 ก.พ. 2566) ปิดที่ระดับ 1,652.76 จุด ลดลง -12.13 จุด (-0.73%) มูลค่าการซื้อขาย 70,518.69 ล้านบาท
15 ก.พ. 2566

ดัชนีตลาดหุ้นไทยวานนี้ (14 ก.พ. 2566) ปิดที่ระดับ 1,652.76 จุด ลดลง -12.13 จุด (-0.73%) มูลค่าการซื้อขาย 70,518.69 ล้านบาท
“ดารบุษป์ ปภาพจน์” ผู้บริหารคนสวยคนใหม่ของบริษัทหลักทรัพย์จัดการกองทุน อีสท์สปริง (ประเทศไทย) ได้ฤกษ์ดีส่ง “กองทุนเปิดอีสท์สปริงพันธบัตรรัฐบาล 1Y7 (ES-GOV1Y7)” มูลค่า 600 ล้านบาท ลุยตลาด ตอกย้ำมือหนึ่งกองทุนตราสารหนี้ แถมเปรย กองทุนนี้มีดีมากนะจ๊ะ เพราะเน้นลงทุนในตราสารหนี้ที่มีคุณภาพในตราสารภาครัฐ ทั้ง ตั๋วเงินคลัง พันธบัตรรัฐบาล พันธบัตรธนาคารแห่งประเทศไทย พันธบัตรหรือตราสารแห่งหนี้ที่กระทรวงการคลังเป็นผู้ออก หรือค้ำประกัน นักลงทุนที่รับความเสี่ยงได้น้อยมองหากองทุนดี ๆ อย่าลืมไปส่องกันนะจ๊ะ เห็นว่าลงทุนขั้นต่ำ 1,000 บาท เปิดขายถึงวันที่ 20 ก.พ.นี้
“อรอนงค์ ชัยธง” ผู้บริหารคนเก่งแห่ง บริษัท พรอสเพค รีท แมเนจเมนท์ จำกัด ในฐานะผู้จัดการกองทรัสต์ PROSPECT REIT แจ้งข่าวดีผู้ถือหน่วย คณะกรรมการของบริษัทฯ มีมติอนุมัติจ่ายประโยชน์ตอบแทนให้แก่ผู้ถือหน่วยทรัสต์ ในอัตรา 0.2200 บาทต่อหน่วย รวมทั้งปี 2565 จ่ายเงินออกรวมทั้งสิ้น 0.9025 บาทต่อหน่วย แถมโชว์ความเก๋าอัตราเช่าเติบโตแข็งแกร่งกว่า 93% ชี้ความต้องการใช้พื้นที่คลังสินค้าและโรงงานให้เช่าในโซนบางนา-ตราด ดีต่อเนื่อง รับอานิสงส์ภาคอุตสาหกรรมขยายตัว เตรียมเพิ่มทุนครั้งที่ 1 เพื่อลงทุนเพิ่มเติมในทรัพย์สินศักยภาพสูง โซนบางนา-ตราด ภายในไตรมาสแรกของปี 2566 ฟังแบบนี้แล้ว ร้องว๊าววววเลยเจ้าค่ะ
“ชญาน์ธิป พันธุ์มณี” กรรมการผู้จัดการใหญ่ บริษัท อยุธยา แคปปิตอล ออโต้ ลีส จำกัด (มหาชน) ในธุรกิจธนาคารกรุงศรีฯ (BAY) ช่วงนี้รุกตลาดเป็นพิเศษ แบบไม่ให้ลูกค้าลืมแบรนด์เลยทีเดียว ล่าสุด เห็นว่าไปจับมือกับ “ไทยฮอนด้า” ในการสนับสนุนกิจกรรมมอเตอร์สปอร์ตทั้งในและต่างประเทศตลอดทั้งปี 2566 เลยนะเจ้าค่ะ นับว่าเป็นแบรนด์สินเชื่อยานยนต์รายแรกที่เป็นสปอนเซอร์หลักของ “ฮอนด้า เรซซิ่ง ไทยแลนด์” พร้อมร่วมยกระดับศักยภาพทีมนักแข่งไทยสู่เวทีระดับโลก ความร่วมมือครั้งนี้ผู้บริหารคนเก่งหวังสร้างการรับรู้และความผูกพันกับแบรนด์ในกลุ่มผู้ใช้รถและแฟนกีฬาอย่างต่อเนื่องก็แค่นั้นเอง
“รุ่งทิพย์ สุจาจิง” ผู้จัดการสาขาสีลม ควง “ดุษฎี เรียนดารา” ผู้ช่วยผู้จัดการสาขาบางรัก เป็นผู้แทนธนาคารมอบกระเป๋าเดินทางที่ระลึก ขนาด 12 นิ้ว (กระเป๋าลูก) คละลาย จำนวน 800 ใบ พร้อมปฏิทินตั้งโต๊ะ จำนวน 800 ชุด ให้กับคู่รัก ที่ถือฤกษ์ดี เข้าร่วมกิจกรรมจดทะเบียนสมรสวันวาเลนไทน์-14 ก.พ. 2566 ในงาน “สายลมแห่งรัก Silom of Love @ Bangrak” ที่จัดโดยสำนักงานเขตบางรัก
“ธวัชชัย ชีวานนท์” รองกรรมการผู้จัดการใหญ่ แบงก์กรุงไทย (KTB)  อินเทรนด์กับเขต ล่าสุด สปสช. จับมือ เมืองพัทยา สสจ.ชลบุรี สคร.ที่ 6 ชลบุรี  ร่วมมือกับ บริษัท สบาย เทคโนโลยี จำกัด (มหาชน) ภาคประชาสังคม ดีเดย์ 14 ก.พ. วันวาเลนไทน์ เปิดตัวโครงการ “เลิฟปัง รักปลอดภัย แก้ปัญหาท้องไม่พร้อม ป้องกันโรคติดต่อทางเพศสัมพันธ์” ด้วยการร่วมกันแจกยาคุมกำเนิด-ถุงยางอนามัย สำหรับผู้ใช้สิทธิบัตรทอง ลงทะเบียนบนแอปฯ เป๋าตัง พร้อมเริ่มบริการใหม่ “ตู้จ่ายถุงยางอนามัยอัตโนมัติ” นำร่อง 2 พื้นที่ในเมืองพัทยา  ….งานนี้ “เป๋าตัง” เป็นทุกอย่างให้เธอแล้ว
“อาคม เติมพิทยาไพสิฐ” รัฐมนตรีว่าการกระทรวงการคลัง แย้ม คณะรัฐมนตรีได้มีมติเห็นชอบในหลักการของร่างพระราชบัญญัติหลักทรัพย์และตลาดหลักทรัพย์ (ฉบับที่ ..) พ.ศ. …. ร่างพระราชบัญญัติสัญญาซื้อขายล่วงหน้า (ฉบับที่ ..) พ.ศ. …. ร่างพระราชบัญญัติทรัสต์เพื่อธุรกรรมในตลาดทุน (ฉบับที่ ..) พ.ศ. …. และร่างพระราชบัญญัติแก้ไขเพิ่มเติมพระราชกำหนดการประกอบธุรกิจสินทรัพย์ดิจิทัล พ.ศ. 2561 พ.ศ. …. แล้วนะจ๊ะ  งานนี้วัตถุประสงค์หลัก ต้องการส่งสริมตลาดทุนดิจิทัล เพิ่มประสิทธิภาพในการกำกับดูแลผู้ประกอบธุรกิจ ฯลฯ
“สวภพ ท้วมแสง” ท่านประธานฯ บริษัท ซอร์ทเอาท์ จำกัด (ZORT) แพลตฟอร์มบริหารจัดการออเดอร์และ สต๊อกครบวงจร มาพร้อมข่าวดีใวันวาเลนไทน์ ด้วยเป้ายอดขายโต 100% ปูทางเข้าตลาดหุ้นใน 3-5 ปี มองปี 2566 ตลาดอีคอมเมิร์ซยังคึกคัก คาดมูลค่าตลาดโต 15-20% จากยอดปีก่อน 6.6 แสนล้านบาท เปิด 3 ปัจจัยหนุน ตลาดปี 2566 เติบโต มองว่า  ตลาดโซเชียลคอมเมิร์ซปีนี้แข่งขันเดือด ขณะที่พฤติกรรมผู้บริโภคไทยติดท็อป 3 การช้อปผ่านโซเชียลคอมเมิร์ซของโลก เป็นรองแค่จีนและอินเดีย และ Short Video Commerce เทรนด์ใหม่ที่ส่งผลต่อการตัดสินใจซื้อมากขึ้น